Plaasaanvallers soek borgtogSes mense wat in hegtenis geneem is in verband met ŉ plaasaanval in die Vrystaat, gaan na verwagting Donderdag aansoek doen om borgtog in die Bothaville-landdroshof. Henry Ofoha (39), Paulus Radebe (38), Johannes Koalepe (42), Stoffel Maloisane (31), Lebelo Mochoa (43) en Prince Sunny Asagwara (34) is op 10 Desember in hegtenis geneem. Vyf van die mans het glo in November ‘n boer, plaaswerker en ŉ huishulp op die boer se plaas naby Bothaville aangehou. Hulle het glo geld, ŉ horlosie, juwele, selfone, vyf jaggewere, ŉ haelgeweer en ŉ voertuig gesteel. Die sesde verdagte is ŉ plaaswerker. Hulle word aangekla van diefstal en sameswering om ‘n misdaad te pleeg.